CELEX: 62019TN0060
Language: lv
Date: 2019-01-31 00:00:00
Title: Lieta T-60/19: Prasība, kas celta 2019. gada 31. janvārī – Kipra/EUIPO – Filotas Bellas & Yios (“Halloumi Vermion grill cheese M BELAS PREMIUM GREEK DAIRY SINCE 1927”)

25.3.2019   
            
            
               LV
            
            
               Eiropas Savienības Oficiālais Vēstnesis
            
            
               C 112/44
            
         
      Prasība, kas celta 2019. gada 31. janvārī – Kipra/EUIPO – Filotas Bellas & Yios (“Halloumi Vermion grill cheese M BELAS PREMIUM GREEK DAIRY SINCE 1927”)
      (Lieta T-60/19)
      (2019/C 112/54)
      Tiesvedības valoda – angļu
      
         Lietas dalībnieki
      
      
         Prasītāja: Kipras Republika (pārstāvis: S. Malynicz, QC, V. Marsland, Solicitor)
      
         Atbildētājs: Eiropas Savienības Intelektuālā īpašuma birojs (EUIPO)
      
         Otra procesa EUIPO Apelācijas padomē dalībniece: Filotas Bellas & Yios AE (Alexandreia Imathias, Grieķija)
      
         Informācija par procesu EUIPO
         
      
      
         Strīdus preču zīmes īpašniece: otra procesa EUIPO Apelācijas padomē dalībniece
      
         Attiecīgā strīdus preču zīme: Eiropas Savienības grafiska preču zīme “Halloumi χαλλούμι Vermion grill cheese/grill est/grill kase M BELAS PREMIUM GREEK DAIRY SINCE 1927” – Eiropas Savienības preču zīme Nr. 12 172 276
      
         Process EUIPO: spēkā neesamības atzīšanas process
      
         Apstrīdētais lēmums: EUIPO Apelācijas ceturtās padomes 2018. gada 20. novembra lēmums lietā R 2296/2017-4
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt apstrīdēto lēmumu;
               
            
                  —
               
               
                  piespriest EUIPO un personai, kas iestājusies lietā, segt savus un atlīdzināt prasītājas tiesāšanās izdevumus.
               
            
         Izvirzītie pamati:
      
      
                  —
               
               
                  Apelācijas padomei ir pieļāvusi kļūdu vērtējumā par preču līdzību;
               
            
                  —
               
               
                  Apelācijas padome ir pieļāvusi kļūdu, uzskatot, ka ir bijis pareizi transponēt argumentāciju no Vispārējās tiesas iepriekšējās judikatūras;
               
            
                  —
               
               
                  Apelācijas padome ir kļūdaini konstatējusi, ka agrākajai valsts preču zīmei pilnībā nav atšķirtspējas, lai nošķirtu sertificētās preces no nesertificētajām precēm;
               
            
                  —
               
               
                  Apelācijas padome ir pieļāvusi kļūdu preču zīmju salīdzinājumā un sajaukšanas iespējas vērtējumā;
               
            
                  —
               
               
                  Apelācijas padome nav ņēmusi vērā valsts tiesību normas un judikatūru, kas attiecas uz valsts sertifikācijas zīmju tvērumu un iedarbību.